Põhja-Jüütimaal elab kokku ligi 600000 inimest. Regiooni administratiivseks keskuseks on 122000 elanikuga Aalborg. Tänu Aalborgi ülikoolile on regioon üheks elektroonikatööstuse keskuseks. Eriti kõrgelt on arenenud juhtmeteta (bluetooth) tehnoloogiad. Teiseks elektroonikatööstuse allsektoriks on mobiil- ja satelliitside seadmete tootmine. Põhja-Jüütimaa elektroonikaettevõtted teevad koostööd maailma juhtivate elektroonikakorporatsioonidega. Aalborgi ülikooliga seotud ettevõtetes toimub neljanda põlvkonna mobiiltelefoni väljatöötamine, samuti käib elektrooniliste implantaatide väljatöötamine meditsiinitööstuse tarbeks.